Die Luiperds verdien ’n klop op die skouer vir die wyse waarop hul rotsvaste verdediging Griekwas deurgaans verhoed het om deur te breek, ten spyte daarvan dat Griekwas die meeste balbesit geniet het.
Andries Rossouw, Luiperds-slot, het die enigste drie in die eerste helfte gedruk, terwyl Frank-Lee Jackson ’n doelskop en ’n strafdoel bygedra het met sy stewel. Max Williamson het Griekwas se doppie geklink toe hy laat in die tweede helfte gaan druk het.
Dié telling is egter nie ’n akkurate weerspieëling van hoe sake verloop het nie. Albei spanne het alles in die stryd gewerp en die Valke het talle geleenthede om punte aan te teken, verbrou.